
[bookmark: _Hlk236989031][bookmark: _Hlk121741654]Broj: UP-I-15-037/26-518/2                                                      07. avgust 2026. godine 

[bookmark: _Hlk236988946]Ministarstvo poljoprivrede, šumarstva i vodoprivrede, na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući  po zahtjevu „Balkanska istraživačka mreža-BIRN Crna Gora“iz Podgorice,  ul. Petra Dedića br. 26, radi pristupa informacijama, donijelo je: 
 	R J E Š E NJ E 
[bookmark: _Hlk236992142][bookmark: _Hlk176430723][bookmark: _Hlk184716194][bookmark: _Hlk134694289][bookmark: _Hlk121991128][bookmark: _Hlk236989133]Djelimično se usvaja zahtjev “BIRN CG” iz Podgorice, pa se dozvoljava pristup informacijama po zahtjevu i to kopiji akta koji sadrži informaciju o: Evidenciji registrovanih proizvođača vina prema poslednjem raspoloživom prosjeku; lokaciji registrovanih vinarija i/ili vinograda; podatke o prinosima grožđa ili proizvodnji vina za period 2016.godine do poslednje raspoložive godine; podatke o projektima, programima podrške i finansijskim podsticajima koji su od 2016.godine finansirali ili podržali mjere prilagođavanja vinogradarske i vinske proizvodnje klimatskim promjenama.
Pristup informacijama ostvariće se dostavom kopije informacija iz tačke I dispozitiva ovog rješenja, putem pošte, preporučenom pošiljkom na adresu podnosioca zahtjeva. 
Odbija se zahtjev “BIRN CG” iz Podgorice pod tačkom 3 radi dostavljanja kopije informacija koje se odnose na: sve studije, analize, izvještaje, procjene i drugu dokumentaciju koja se odnosi na uticaj klimatskih promjena na vinogradarstvo u Crnoj Gori, a naročito na autohtone sorte grožđa (npr. Krtošija, žižak, krstač), zbog neposjedovanja traženih informacija. 
Troškovi postupka pristupa informacijama padaju na teret organa. 
 Žalba na rješenje ne odlaže njegovo izvršenje. 
O b r a z l o ž e nje
[bookmark: _Hlk236990748]„Balkanska istraživačka mreža-BIRN Crna Gora“ iz Podgorice, podnijela je Ministarstvu poljoprivrede, šumarstva i vodoprivrede zahtjev za slobodan pristup informacijama br. 0097/26  dana 07.07.2026.godine, a koji je kod ovog organa zaveden pod br. UP-I-15-037/26-518/1 dana 27.07.2026. godine kojim traži pristup informacijama dostavljanjem kopija: Evidencije registrovanih proizvođača vina prema poslednjem raspoloživom prosjeku; lokaciji registrovanih vinarija i/ili vinograda; podatke o prinosima grožđa ili proizvodnji vina za period 2016.godine do poslednje raspoložive godine; podatke o projektima, programima podrške i finansijskim podsticajima koji su od 2016.godine finansirali ili podržali mjere prilagođavanja vinogradarske i vinske proizvodnje klimatskim promjenama; te sve studije, analize, izvještaje, procjene i drugu dokumentaciju koja se odnosi na uticaj klimatskih promjena na vinogradarstvo u Crnoj Gori, a naročito na autohtone sorte grožđa (npr. Krtošija, žižak, krstač). 
U postupku po zahtjevu, Služba za opšte poslove, kadrovska pitanja i slobodan pristup informacijama obratila se Direktoratu za poljoprivredu, u čijem su djelokrugu rada informacije koje se traže u zahtjevu radi pribavljanja izjašnjenja da li isti ima u posjedu informacije koje su predmet zahtjeva stranke, te da li se, ukoliko iste posjeduje, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Direktorat za poljoprivredu  je ovoj službi dostavio pisano izjašnjenje iz koga proizilazi  da u svom posjedu ima dio  informacija  koje su tražene predmetnim zahtjevom u formi   kopije akta koji sadrži informaciju o : Evidenciji registrovanih proizvođača vina prema poslednjem raspoloživom presjeku, lokaciji registrovanih vinarija i/ili vinograda, podatke o prinosima grožđa ili proizvodnji vina za period 2016.godine do poslednje raspoložive godine, podatke o projektima, programima podrške i finansijskim podsticajima koji su od 2016.godine finansirali ili podržali mjere prilagođavanja vinogradarske i vinske proizvodnje klimatskim promjenama, te da da ove informacije sadrže  13  stranica formata A-4 crnobijeli i da se u njima ne nalaze podaci o ličnostima fizičkih lica, dok iz akta organizacione jedinice ovog ministarstva proizilazi da pod tačkom 3 informacije iz zahtjeva  taj direktorat ne posjeduje dokumentaciju koja se odnosi na uticaj klimatskih promjena na vinogradarstvo u Crnoj Gori, odnosno u službenim evidencijama organa ne postoje podaci o studijama, analizama, izvještajima, procjenama i drugoj dokumentaciji koja se odnosi na uticaj klimatskih promjena, a naročito na autohtone sorte grožđa, iako je taj uticaj kako to dalje proizilazi iz izjašnjenja, “evidentan”.
Ministarstvo poljoprivrede, šumarstva i vodoprivrede je po pravilima upravnog postupanja u smislu člana 12 ZUP-a i člana 27 ZSPI-a, a na osnovu izjašnjenja Direktorata za poljoprivredu koji je ispred te organiazcione jedinice dostavila samostalna savjetnica za vinogradarstvo i vinarstvo dana 31.07.2026.godine, utvrdilo da ta organizaciona jedinica ovog Ministarstva posjeduje dio traženih informacija koje se odnose na kopiju informacije o: Evidenciji registrovanih proizvođača vina prema poslednjem raspoloživom presjeku, lokaciji registrovanih vinarija i/ili vinograda, podatke o prinosima grožđa ili proizvodnji vina za period 2016.godine do poslednje raspoložive godine, podatke o projektima, programima podrške i finansijskim podsticajima koji su od 2016.godine finansirali ili podržali mjere prilagođavanja vinogradarske i vinske proizvodnje klimatskim promjenama, te da da ove informacije sadrže  13  stranica formata A-4 crnobijeli i da se u dijelu istih ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama. 
[bookmark: _Hlk236991138]Naime, polazeći od toga da predmet rješavanja čine spisi sadržani i pribavljeni u predmetu, a da van spisa predmeta ne postoji ništa osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a djelimično usvojio zahtjev i dozvolio pristup informacijama, dostavljanjem kopija akta koji sadrži informacije o: Evidenciji registrovanih proizvođača vina prema poslednjem raspoloživom presjeku, lokaciji registrovanih vinarija i/ili vinograda, podatke o prinosima grožđa i /ili proizvodnji vina za period 2016.godine do poslednje raspoložive godine, podatke o projektima, programima podrške i finansijskim podsticajima koji su od 2016.godine finansirali ili podržali mjere prilagođavanja vinogradarske i vinske proizvodnje klimatskim promjenama, dok je u dijelu pod tačkom 3 zahtjeva, zahtjev valjalo odbiti u smislu člana 30 stav 5 Zakona o slobodnom pristupu informacijama, zbog neposjedovanja traženih informacija i to za podatke o kopijama: svih studija, analiza, izvještaja, procjene i druge dokumentacije koja se odnosi na uticaj klimatskih promjena na vinogradarstvo u Crnoj Gori, a naročito na autohtone sorte grožđa (npr. Krtošija, žižak, krstač), jer kako je to utvrđeno iz izjašnjenja, takva dokumentacija se ne nalazi u službenim evidencijama Direktorata za poljoprivredu kao organizacione jedinice, a time ni u službenim eidencijama organa. 
Ovo s toga što je odredbom člana 30 stav 1 Zakona o slobodnom pristupu informacijama, između ostalog propisano da o zahtjevu za pristup organ vlasti odlučuje i rješenjem kojim zahtjev odbija, dok je stavom 5 ovog člana propisano da rješenje kojim se odbija zahtjev za pristup informacijama sadrži detaljno obrazloženje razloga zbog kojih se ne dozvoljava pristup traženim informacijama, odnosno u postupku po zahtjevu stranke organ je na osnovu provedenih dokaza po pravilima upravnog postupanja, a koje dokaze- informacije je dostavio nadležni Direktorat za poljoprivredu, odnosno u ime istog samostalna savjetnica za vinogradarstvo i vinarstvo,  našao da dio  zahtjeva koji se odnosi na kopije: svih studija, analiza, izvještaje, procjene i drugu dokumentaciju koja se odnosi na uticaj klimatskih promjena na vinogradarstvo u Crnoj Gori, a naročito na autohtone sorte grožđa (npr. krtošija, žižak, krstač),ne posjeduje, jer je u postupku utvrđeno da se takva dokumentacija ne nalazi u službenim evidencijama Direktorata za poljoprivredu, a time ni u službenim evidencijama organa, pa je dio zahtjeva kojim su tražene informacije  taksativno navedene pod tačkom 3 zahtjeva valjalo odbiti zbog neposjedovanja traženih informacija od strane ovog prvostepenog organa. 
[bookmark: _GoBack]Kako informacije kojima se pristup omogućava sadrže 13 stranica formata A4, a da se pristup omogućava dostavljanjem kopije, to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), ne naplaćuju.  
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, pa se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno 13 stranica ne naplaćuju, jer je članom 2 stav 2 ove uredbe propisano da se za fotokopiranje informacija koje se odnose na format A4-crnobijeli prvih dvadeset stranica ne naplaćuje.  
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od dana prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka. 
                                                                                                                                                                                                    
                                                                                                          m i n i s t a r,                                      
                                                                                                                
                                                                                                          Vladimir Joković, s.r 

